પાલનપુર શહેરમાં જ્યાં જુઓ ત્યાં આડેધડ રોડ પર વાહન પાર્ક કરવામાં આવી રહ્યા છે અને જાહેર રોડ પર લારીઓવાળા ગમે ત્યાં ઉભા થઈ જાય છે અને સડેલા શાકભાજી, ફળફળાદી વગેરે જાહેર રોડ પર નાંખીને ગંદકી કરે છે અને તેને ખાવા માટે રખડતા ઢોરનો જમેલો આવી જતા અહીથી પસાર થતા રાહદારીઓને કેટલીકવાર ગૌવંશના શિંગડા વાગતા ઈજા થાય છે તેમા અત્યારસુધીમાં ચાર લોકોના મોત નિપજ્યાં છે ત્યારે આ બાબતની ગંભીર નોંધ લઈ જિલ્લા પોલીસવડા નિરજકુમાર બડગુજરે શહેર ટ્રાફીક પોલીસને સૂચના આપતા રસ્તાઓ પર ટ્રાફીકને અડચણ કરતા લોકો સામે કાર્યવાહી હાથ ધરવામાં આવી છે.